Diari Oficial de la Generalitat Valenciana


Sumari del DOGV 3595, del 01-10-1999 (1999/8292)

RESOLUCIÓ de 1 de setembre de 1999, del director general de Justícia de la Conselleria de Justícia i Administracions Públiques, de delegació de determinades competències en el cap de l'Àrea de Justícia.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3595

Data del DOGV
:   01-10-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/8292


Data del document
:   01-09-1999

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * Conselleria Justícia i Administracions Públiques
    * competència administrativa
    * administració regional
    * delegació de poders

RESOLUCIÓ de 1 de setembre de 1999, del director general de Justícia de la Conselleria de Justícia i Administracions Públiques, de delegació de determinades competències en el cap de l'Àrea de Justícia. [1999/8292]
  
El Decret 91/1999 de 30 de juliol del Govern Valencià, pel qual s'aprova el Reglament Orgànic i Funcional de la Conselleria de Justícia i Administracions Públiques, atribueix en l'article 11 a la Direcció General de Justícia les competències que corresponen a la Generalitat Valenciana en l'àmbit de l'administració de justícia en aplicació de l'Estatut d'Autonomia i de la Llei Orgànica del Poder Judicial.
  
De la Direcció General de Justícia depén l'Àrea de Justícia, a què competeixen, entre altres funcions, la coordinació interna dels serveis i unitats administratives adscrites a aquesta.
  
D'acord amb allò que s'ha disposat en l'article 68 de la Llei de Govern Valencià, de 30 de desembre de 1983, en relació amb l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, l'exercici de les competències pròpies de cada òrgan podrà ser delegat per aquest en l'òrgan jeràrquic immediat inferior.
  
Per tant, i tenint en compte circumstàncies d'índole tècnico-organitzatives que aconsellen que funcions pròpies del director general de Justícia siguen delegades en el cap de l'Àrea de Justícia, a fi d'aconseguir una major eficàcia i celeritat en les actuacions administratives, resolc:
  
Article 1
  
Fer la delegació en el cap de l'Àrea de Justícia, respecte de tot el personal al servei de l'administració de justícia la gestió de la qual ha sigut transferida a aquesta Comunitat Autònoma, de l'exercici de les següents competències:
  
a) El reconeixement de serveis previs.
  
b) El reconeixement de triennis.
  
c) Permisos i llicències
  
d) Substitucions.
  
e) Autoritzar els desplaçaments dels metges forenses.
  
f) Formulació de les propostes d'incidència en nòmina del personal de l'administració de justícia.
  
Article 2
  
La present delegació de competències podrà ser revocada en qualsevol moment per l'òrgan delegant, de conformitat amb l'article 68.5 de la Llei 5/1983, de 30 de desembre, de Govern Valencià.
  
Article 3
  
Segons allò que s'ha previst en l'article 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les facultats que es deleguen per la present resolució podran ser advocades en els termes i amb els requisits que s'estableixen en dit article.
  
Article 4
  
Els actes que es dicten per delegació indicaran expressament aquesta circumstància i es consideren dictats tots els efectes per l'òrgan delegant. En cap cas podran delegar-se les competències delegades.
  
Disposició final
  
La present resolució entrarà en vigor l'endemà de la seua publicació en el Diari Oficial de la Generalitat Valenciana.